Despatch atletiekklub se atlete laat waai teen trein | News24
Despatch atletiekklub se atlete laat waai teen trein
Despatch Atletiekklub se span het vanjaar ’n silwer medalje gewen in die kategorie vir klubspanne tydens die jaarlikse treinwedloop tussen Uitenhage en die Baai.
Die Despatchers het algeheel 7de geeindig in ‘n tyd van 2 ure en 16 minute. Dit is die tweede agtereenvolgende jaar wat dié treinwedloop aangebied is en Despatch Atletiekklub het 5 spanne ingeskryf. Elke span het uit 5 hardlopers en ‘n fietsryer bestaan.
“Ons wil baie dankie sê vir die ondersteuning van ons hoofborg, Paul Barnes van Despatch Superspar en Nico Eyre van Klinicare Despatch wat ons atlete se belange op die hart dra,” het Helgard Potgieter, voorsitter van Despatch Atletiekklub gesê.
Despatch Atletiekklub hou op Saterdagoggend, 12 September om 07:00 ‘n 10km en 5km wedloop op die dorp.
Inskrywingsvorms vir die padwedloop en 5km pretloop sal eersdaags beskikbaar wees by Despatch Superspar en Klinicare Despatch